ब्लाक चिरईगांव के सारनाथ स्टेशन से आशापुर जाये वाली सड़क। इहां से रोज लगभग पाच हजार से भी ज्यादा लोग आवे जाये वाला हयन। इहां गड्ढा होवे के वजह से आवे जाये वाला लोग गिर भी जालन। इहां के दुकानदार अभय आउर प्रमोद के कहब हव कि इ सड़क के खोदा जाये से हमनी के बहुत परेशानी उठावे के पड़त हव। इ सड़क एक महीना से खोदा के एहिसे पड़ल हव। गर्मी के दिन हव आउर जब इहां से गाड़ी गुजरअला तो पूरा दुकान में धूल भर जाला। एहिसे हालत में कुहू केतना बार सफाई करी। एही कारन से ग्राहक भी जल्दी ना अइतन जब से इ खोदा के पड़ल हव हमार साठ हजार के नुकशान हो चुकल हव। विभागन वाले के तो बइठ के पइसा मिलअला तो उ लोग के का समझ में आई। कुछ अइसने हाल पंचकोशी के पास पैगम्बरपुर के हव इहां के राजेश के कहब हव कि पचास साल से सीवर के पानी बहत हव आउर बिमारी फइलावत हव। इहां दू साल से सीवर लाइन तो बिछल हव लेकिन चालू होवे के कउनों नाता नाहीं हव।